O‘zbekiston prezidenti Shavkat Mirziyoyev Qozog‘iston prezidenti Qosim-Jo‘mart To‘qayevning taklifiga binoan 12 oktabr kuni Ostona shahriga jo‘nab ketdi. Foto: Prezident matbuot xizmati Davlat rahbari matbuot xizmati xabariga ko‘ra, Shavkat Mirziyoyev u yerda Osiyoda hamkorlik va ishonch choralari bo‘yicha kengash hamda Mustaqil davlatlar hamdo‘stligi Davlat rahbarlari kengashining navbatdagi majlislarida ishtirok etadi. Ushbu sammitlar doirasida hamkor mamlakatlar delegatsiyalari rahbarlari bilan ikki tomonlama uchrashuvlar o‘tkazish ham rejalashtirilgan.